text: Drikkevand skal undersøges for mikroplast
  20 september 2017 kl. 20.42
  Miljø- og Fødevareministeriet vil starte en undersøgelse, for at se om dansk drikkevand indeholder mikroplast.
  Miljø- og fødevareminister Esben Lunde Larsen (V) sætter gang i arbejdet med at få undersøgt, om det danske drikkevand indeholder mikroplast.
  Det oplyser Miljø- og Fødevareministeriet i en pressemeddelelse.
  Det sker, efter at en undersøgelse i denne uge viste, at der kan være mikroplast i dansk drikkevand.
  Mikroplast kan være fragmenter af større affaldsstykker. Men det kan også være små plastkugler.
  Plastkuglerne benyttes som råvarer i plastindustrien eller som ingredienser i personlige plejeprodukter såsom tandpasta, bodyscrub, læbestift og anden sminke.
  